
Répáshuta Község Önkormányzata

3559 Répáshuta, Kossuth út 2.

38-3/2012.




     JEGYZŐKÖNYV 

Készült Répáshuta Község Önkormányzata Képviselő-testületének 2012. február 23. napján 17.00 órakor kezdődő üléséről.

Jelen vannak:
Mátrai Károly polgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

Hiányzik:
Telekes Gábor alpolgármester

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Aktuális kérdések megvitatása

     Előadó: Mátrai Károly polgármester

A napirendi pontokkal valamennyi képviselő egyetért.

1. Napirendi pont: Aktuális kérdések megvitatása

    Előadó: Mátrai Károly polgármester

- A polgármester előadja, hogy 2012. február 26-án lejár a 2 MFt rövid lejáratú hitel. A likviditás biztosítása érdekében javasolja, hogy az önkormányzat 2 MFt rövid lejáratú hitelt vegyen fel, amit az év végéig visszafizet.

Ezt követően a képviselő-testület 4 egyhangú igen szavazattal a következő határozatot hozta:

Répáshuta Község Képviselő-testületének 

7/2012(II.23) önkormányzati határozata

Tárgy: Rövid lejáratú hitelfelvétel

Répáshuta Község Önkormányzata Képviselő-testület az OPT Bank Nyrt. Északkelet-Magyarországi Régió Miskolci Igazgatóságától történő 2.000.000.- Ft rövid lejáratú hitel felvételével egyetért.

A képviselő-testület kötelezettséget vállal arra, hogy a hitel visszafizetés időtartama alatt a kért hitelt és járulékait a futamidő alatt – a felhalmozási és tőke jellegű kiadásokat megelőzően – a költségvetésbe betervezi és jóváhagyja.

A futamidő vonatkozásában a testület úgy nyilatkozik, hogy a kért hitelt 2012. február 27. napjától kívánja igénybe venni és 2012. december 31. napjáig visszafizeti.

A képviselő-testület kért hitel és járulékainak fedezetéül az alábbi jogi biztosítékokat ajánlja fel:

1.) az Önkormányzat 6/1994. (VIII.29) számú vagyonrendelete alapján, a törzsvagyonhoz nem tartozó, forgalomképes ingatlanokra jelzálogjog bejegyzés. A felajánlott ingatlanok per-, igény- és tehermentesek, más jogügylethez lekötve nincsenek, és nem képezte apport tárgyát sem. Az ingatlanok a hatósági- és az alapvető lakossági szolgáltatások ellátásában nem vesznek részt. A testület hozzájárul az ingatlanoknak az OTP Bank Nyrt. javára szóló, a hitel és járulékai mértékéig terjedő jelzáloggal történő megterheléséhez, első helyi zálogjogi ranghelyen.

Az ingatlanok adatai a következők:

Ingatlan                        Ingatlan         Helyrajzi szám  Tulajdoni      Forgalmi

megnevezése                 címe                                       hányad          ért. E Ft

Tornaterem             Répáshuta                      2/1             1/1         95.372 Ft

Herman O út 4/A

Az Önkormányzat a felajánlott ingatlanra vonatkozó vagyonbiztosítás-

ból eredő jogokat az OTP Bank Nyrt-re engedményezi.
     Értékpapír                                                                 Értékpapír

 neve  típusa           db     azonosítója Lejárata     kezelője      névérték

ÉMÁSZ részvény     146                                             OTP        10.000.- Ft/db

                                                                                            Bank Nyrt.

A felajánlott állampapírok per-, igény- és tehermentesek, más jogügylethez lekötve nincsenek.

A képviselő-testület felhatalmazza az OTP Bank Nyrt.-t, hogy a hitel futamideje alatt az értékpapírok után járó járulékot, osztalékot beszedje, s ezzel az óvadék összegét megnövelje, valamint hozzájárulnak a nevezett értékpapíroknak a hitel futamidejére történő óvadéki zárolásához.

A testületnek tudomása van arról, hogy amennyiben a kölcsön és járulékainak visszafizetése a kölcsön lejáratakor nem történik meg, illetve nem szerződésszerűen történik, ill. a  kölcsönszerződés bármely oknál fogva felmondásra kerül, a bank jogosult a közvetlenül, végrehajtási eljárás nélkül az óvadék összegéből a követelését kielégíteni.

A testület felhatalmazza a polgármester a kölcsön szerződés és az óvadéki szerződés aláírására.

Felelős: Mátrai Károly

Határidő: azonnal

- A polgármester előadja, hogy a képviselő-testület 2/2012.(I.5.) Önkormányzati Határozatával döntött pályázat benyújtásáról Öregek Napközi Otthona és konyha kialakításáról.
A határozatban nem szerepelt a projekt címe, és a megvalósítás helyéül csak a helyrajzi szám szerepelt, a pontos cím nem. Hiánypótlás keretében új határozatot kell hozni, amiben már ezek az adatok is szerepelnek.

A fejlesztés összköltsége, a támogatás összege és a saját forrás nem változik.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

Répáshuta Község Képviselő-testületének

8/2012.(II.23.) önkormányzati határozata
Tárgy: A 2/2012.(I.5.) számú határozat módosítása
Répáshuta Községi Önkormányzat Képviselő-testülete úgy határozott, hogy a 2/2012.(I.5.) számú határozatot az alábbi tartalom szerint változtatja meg:

Répáshuta Község Önkormányzata a Széchenyi Terv keretében az ÉMOP-4.2.1/A, B-11 számú Szociális alapszolgáltatások és gyermekjóléti alapellátások infrastrukturális fejlesztése pályázati kiírásban pályázatot nyújt be Öregek Napközi Otthona és konyha kialakítására az alábbiak szerint:

Projekt címe: Idősek Napközi Otthona és konyha kialakítása Répáshután
Projekt megvalósítási helyének pontos címe: Répáshuta, Herman Ottó út 2., hrsz: 1.
A pályázati konstrukció száma: ÉMOP-4.2.1./A-11
A projekt összes költsége:
53 050 643 Ft

A projekt elszámolható költségei:
53 050 643 Ft

A saját forrás összege:
2 652 533 Ft

Az igényelt támogatás összege:
50 398 110 Ft

A ROP forrásból nyújtott támogatás elnyerése esetén az önkormányzati rész összegét költségvetésében elkülöníti.

Felhatalmazza a polgármestert a pályázat benyújtására.

Határidő: 2012. március 8.

Felelős: polgármester
Ezt követően a polgármester megköszöni a részvételt, és az ülést bezárja.
Kmf.


Mátrai Károly
Dr. Hegyközi Béla


polgármester
körjegyző

